Document ID: 32013R0815

UREDBA KOMISIJE (EU) br. 815/2013
оd 27. kolovoz 2013.
o izmjeni Uredbe (EZ) br. 748/2009 o popisu operatora zrakoplova koji su 1. siječnja 2006. ili kasnije obavljali zrakoplovnu aktivnost iz Priloga I. Direktivi 2003/87/EZ, kojim se određuje država članica nadležna za svakog operatora zrakoplova kako bi se u obzir uzelo pristupanje Hrvatske Europskoj uniji
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavljanju sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 18.a stavak 3. točku (a),
budući da:
(1)
Direktivom 2008/101/EZ Europskog parlamenta i Vijeća (2) izmijenjena je Direktiva 2003/87/EZ kako bi se u sustav trgovanja emisijskim jedinicama stakleničkih plinova unutar Zajednice uključile zrakoplovne aktivnosti.
(2)
Uredbom Komisije (EZ) br. 748/2009 (3) utvrđuje se popis operatora zrakoplova koji su 1. siječnja 2006. ili kasnije obavljali zrakoplovnu aktivnost kako je utvrđeno u Prilogu I. Direktivi 2003/87/EZ.
(3)
Svrha je popisa smanjiti administrativno opterećenje operatora zrakoplova dostavom obavijesti o državi članici koja je nadležna za određenog operatora zrakoplova.
(4)
Uključivanje operatora zrakoplova u sustav Unije trgovanja emisijskim jedinicama ovisi o obavljanju zrakoplovne aktivnosti iz Priloga I. Direktivi 2003/87/EZ, a ne o uključivanju na popis operatora zrakoplova koji je Komisija uspostavila na temelju članka 18.a stavka 3. navedene direktive.
(5)
Pristupanje Hrvatske Europskoj uniji 1. srpnja 2013. i uvjeti utvrđeni u članku 18.a stavku 1. Direktive 2003/87/EZ za određivanje države članice nadležne za operatora zrakoplova podrazumijevaju da je za određene operatore zrakoplova nadležna Hrvatska.
(6)
Uredbu (EZ) br. 748/2009 treba stoga na odgovarajući način izmijeniti,
DONIJELA JE OVU UREDBU:
Članak 1.
Prilog Uredbi (EZ) br. 748/2009 zamjenjuje se prilogom ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama
Sastavljeno u Bruxellesu, 27. kolovoz 2013.

Labels: 8
18
15
20